cyanic-selkie/wikianc huggingface dataset:
Charwelton
Charwelton har en pub, Fox and Hounds. Den ble stengt i 2112, og i september 2013 ble den solgt til et eiendomsselskap, men selskapet ga landsbyen en frist til slutten av oktober 2013 til å kjøpte det. Landsbybeboerne klarte å samle inn nok kapital til å opprette et samvirke, og således kjøpe tilbake Fox and Hounds og gjenåpne den. Den er nå en samfunnspub kombinert med en italiensk restaurant ved navn La Volpe (italiensk for «Reven»).
Fylkesvei 7362
Frem til 2019 hadde veien betegnelsen fylkesvei 351.
Spesielle navn
Spesielle navn er navn som bryter med navnetradisjon i en kultur. I norsk navnetradisjon har det ikke vært vanlig å la naturfenomen gi grunnlag for navn. Derfor har folk reagert på jentenavnene Nordøsta, Storma og Orkane, som sannsynligvis ble gitt fordi de aktuelle jenten ble født mens det var uvær. (Nordvesta Orkana er en vanlig referanse til disse navnene.) Heller ikke navn etter oppfinnelser og nyanskaffelser har vært godtatt, og Rullgardina kommer derfor også i gruppen spesielle navn.
I Norge har man hatt en navnelov for å regulere slike forhold.
Areoda
Areoda er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).
Utseende
Middelsstore til ganske store (19-31 millimeter), bredt ovale, høyt hvelvede skarabider. De er kremhvite til perleaktige med bronseaktig eller grønn metallglans, i samlinger får de gjerne en rødlig tone. Antennene er 10-leddete med en tre-leddet klubbe, fasettøynene nokså store. Foran på hodet er overleppen (labrum) tydelig skilt fra "snuten" (clypeus). Kjevene (mandiblene) er rundet på yttersiden.
Kulefluer
Kulefluer er en liten familie av merkelig utseende fluer med larver som er parasitter på edderkopper. Deres mest slående trekk er at hodet er merkelig lite, og at de har svære vingeskjell under vingene.
Utseende
Kulefluene er små til ganske store fluer, kroppslengden varierer mellom 2,5–20 mm., de er noen av de mest spesielt utseende av alle fluer. Den runde kroppen er korthåret eller snau, ofte påfallende farget i gult og svart. Kroppen er kort og tykk, mens hodet er bitte lite.
Hodet er halvkule-eller kuleformet, fasettøynene er store, vanligvis hårete mellom fasettene og dekker mesterparten av hodet. I pannen sitter det to eller tre punktøyne (ocelli). Antennene varierer mye i form og størrelse, men er ofte ganske små, med en lang, tynn antennebørste (artista). Munndelene er forlenget til en sugesnabel nesten like lang som kroppen hos noen arter, hos andre er munndelene nesten helt redusert og ikke funksjonelle.
Vingene er forholdsvis små og smale, med svært varierende årenett. Under vingene sitter det meget store vingeskjell (squama).
Beina er slanke og forholdsvis korte.
Levevis
Hunnene legger veldig mange egg, 2000-5000 har blitt observert. Noen arter flyr over og "teppebomber" terrenget med egg, andre legger dem i klynger. De bittesmå, 0,3-0,5 mm. lange, nyklekkede larver finner selv fram til edderkoppene de skal utvikle seg i. Som rimelig er er det bare noen få larver som klarer dette, derfor det veldig høye eggtallet.
De små larvene kryper raskt omkring og kan også sprette ganske langt. De kan krype opp en enkelt tråd i et edderkoppnett for å finne et passende vertsdyr. Larver som finner en edderkopp, fester seg på denne og borer seg inn i edderkoppen på et sted der huden er tynn, for eksempel ved beinfestet.
Den lille larven vandrer vanligvis til bakkroppen til edderkoppen, der den utvikler seg videre. Ofte kan larven ligge i en dvaletilstand en stund etter at den har vandret til bakkroppen til edderkoppen, hos noen langlivede fugleedderkopper har man funnet at kuleflue-larver kan ligge i dvale opptil 10 år før de fortsetter utviklingen. Til slutt spiser larven opp det meste av innholdet i edderkoppens bakkropp og dreper slik verten. Den utvokste larven biter seg så ut fra den døde edderkoppen og går i et puppestadium, der den forvandles til en fullt utviklet flue (imago).
Nathalie Tauziat
Nathalie Tauziat (født 17. oktober 1967 i Den sentralafrikanske republikk) er en tidligere, profesjonell, fransk, kvinnelig tennisspiller.
Grunnkrets
I Norge er grunnkrets en mindre geografisk enhet som brukes for å arbeide med og presentere regionalstatistikk. Begrepet er brukt av Statistisk sentralbyrå for å lage statistisk grunnlag for kommunal og regional analyse, forvaltning og planlegging. Det er rundt 14 000 grunnkretser i Norge.
Frontnedbør
Frontnedbør er et fenomen som kan oppstå når varm og kald luft møtes. Varm luft er lettere enn kald luft, og presses over den kalde lufta under «kollisjonen». Når den varme lufta blir presset opp avkjøles den. Og siden kald luft ikke kan holde på like mye fuktighet som varm luft, resulterer denne kollisjonen i nedbør.
Det finnes to typer frontnedbør; kaldfront og varmfront. I varmfronten er det den varme lufta som siger inn over den kalde lufta. Den varme lufta løftes oppover langs en kald slak front som kan være veldig lang. Den varme lufta blir avkjølt og vi får skydannelse og nedbør. Denne nedbøren kan ofte vare lenge siden fronten er så langstrakt. Derimot i kaldfronten er det den kalde lufta som presser den varme lufta bortover. Det gjør at den varme lufta stiger raskere og høyere, og vi kan få en mer kraftig og kortvarig nedbør.
Jurij Baskakov
Jurij Valerjevitsj Baskakov (russisk: Юрий Валерьевич Баскаков; født 10. mai 1964 i Moskva) er en russisk fotballdommer som blant annet dømmer i Mesterligaen og russisk liga. Baskakov tilhører UEFAs elitedommere, som er de høyest rangerte dommerne i Europa. Han ble i 1998 FIFA-dommer. I 1999 dømte han kamper i U18-VM i Sverige.
Han har dømt ni kamper i Mesterligaen siden 2004/05. Den første kampen han dømte i Mesterligaen var mellom Fenerbahçe og Lyon den 19. oktober 2004. Han har også dømt 11 kamper i UEFA-cupen siden 2003/04. I 2007 dømte han kvartfinalen i Mesterligaen mellom AC Milan og Bayern München. Han har pr. juli 2007 aldri dømt i VM eller EM, men har dømt VM-kvalifisering i 2004/05 og EM-kvalik 2006/07.
Huaibei Hushan kullkraftverk
Huaibei Hushan kullkraftverk er et kullkraftverk i Huaibei i provinsen Anhui i det østlige Kina. Det har en installert produksjonskapasitet på 1.320 MW fordelt på 2 like store enheter. Anlegget stod ferdig i 2011.
Like i nærheten ligger Huaibei Guoan kullkraftverk.
Europeisk parti
Europeisk parti er et politisk parti på EU-nivå. De europeiske partiene er paraplyorganisasjoner for nasjonale partier fra europeiske land, og kan søke støtte fra EU til sin virksomhet. Partiene har blant annet som formål å bidra til etableringen av politiske grupper i Europaparlamentet.
Historie
De første europeiske partigrupperingene i EU, var forløperen til Det europeiske sosialdemokratiske parti i 1974, og forløperne til Det europeiske folkepartiet og til Alliansen av liberale og demokrater for Europa, begge i 1976. Den første europeiske samling av grønne partier som forløper til Det europeiske grønne partiet skjedde i 1993. Det europeiske venstrepartiet ble grunnlagt i 2004.
Pinschere
Pinscher ble i tidligere tider avlet fram som skadedyrbekjempere og vakthunder på gårdene. De ble derfor også kalt rottehunder.
Europeisk parti
Historie
EU-traktaten Art. 191, tidligere 138 A har siden Maastricht-traktaten hatt denne bestemmelsen (dansk ordlyd):
Krav og oppgaver
For at et europeisk parti skal kunne dannes, kreves det at partiet finnes i minst en fjerdedel av EUs medlemsstater (det vil si 7 av de 27 lendene) og har fått minst tre prosent av stemmene i hver av dem. Det europeiske partiet representerer dermed flere nasjonale partier. Et europeisk parti må velge sin ledelse demokratisk. Det må støtte blant annet prinsippene om frihet, demokrati og menneskerettigheter slik de er definert i EU-traktaten. Partiet må som formål å delta i valg til Europaparlamentet. Partiet må oppgi alle gaver over 500 euro.
For at et parti skal være europeisk etter EU-traktaten Art. 191 må for det første befatte seg med europeiske temaer, men det er ikke nødvendig at partiet er for EU. For det andre må partiet danne en gruppe i Europaparlamentet, hvis hensikt er å danne en såkalt politisk gruppe, alene eller i samarbeid med andre europeiske eller nasjonale partier.
Oppgavene til de europeiske partiene omfatter blant annet utarbeidelse av valgprogrammer til valgene til Europaparlamentet, hovedpunkter i arbeidet til de politiske gruppene i Europaparlamentet og samarbeid med regjeringssjefene forut for møter i Det europeiske råd som er EUs toppmøte.
Piazza del Campo
Torget Piazza del Campo som ligger midt i Siena i Italia står på UNESCOs verdensarvliste og er blant annet kjent for «Palio», et hestekappløp som holdes to ganger hvert år (2. juli og 16. august).
Europeisk parti
Finansiering
Partier som tilfredsstiller de krav som stilles til et europeisk parti, kan søke støtte fra EU til sin drift.
Europeiske partier
Per 2018 var det ved The Authority for European Political Parties registrert 10 europeiske partier.
På gang 13
På gang 13 er en musikkassett med diverse artister, utgitt i 1984. Albumet ble presentert av Erik Hansen og Knut Borge.
Schnauzere
Schnauzere er en liten gruppe med tamhunder som opprinnelig ble avlet fram som såkalte stallhunder og gårdshunder. Hundene i denne gruppen varierer i dag mye i størrelse, men har et utseende som er tilnærmet ensartet. De stammer opprinnelig fra Tyskland og utgjør en del av undergruppen pinschere og schnauzere i FCIs gruppe for vakt- og vokterhunder.
Schnauzere ble i tidligere tider avlet fram som skadedyrbekjempere og vakthunder på gårdene. De ble derfor også kalt rottehunder.
Mange kynologer mener at schnauzerrasene har sitt utspring fra de gamle tyske torvhundene. Tidligere regnet man imidlertid schnauzer som en strihåret pinscher, men den strihårede varianten ble skilt ut som egen rase mot slutten av 1800-tallet. Schnauzere utgjør derfor i dag en egen liten gruppe. Den mest opprinnelige av dem er vanlig schnauzer (også kalt mellomschnauzer). Typen finnes i tre størrelser og flere fargevarianter.
Høyjord skole
Høyjord skole ligger i tettstedet Høyjord i Sandefjord kommune. Skolen er en barneskole og har ca 90 elever fra 1. til 7. klasse. Elevene kom tidligere både fra Høyjord og Vivestad, men fra 2016 ble elevene fra Vivestad flyttet til Ramnes skole. Rektor ved Høyjord skole er Anne-Sibylle Hansen.
Skolebygget kostet 1,2 millioner kroner. Byggingen ble påbegynt 1964 og skolen åpnet 1965. Høyjord skole overtok da elevene fra Bøen og Gran skoler, samt fra Vivestad skole i Ramnes. Den ble utvidet i 1991.
Mentally Murdered
Mentally Murdered er en EP av det engelske bandet Napalm Death, opprinnelig utgitt i 1989. Det ble innspilt i mai 1989 på Slaughterhouse Studio. Låtene fra denne EP-en ble senere også inkludert på albumet Harmony Corruption og på samlealbumet Death by Manipulation.
Oppsal skoles musikkorps
Oppsal skoles musikkorps er et skolekorps med janitsjarbesetning fra Oppsal i Oslo. Korpset rekrutterer medlemmer fra Oppsal skole og har ca. 45 medlemmer høsten 2008. Den viktigste inntektskilden de siste årene er loppemarkedet som vanligvis blir holdt i april og oktober, og som har blitt en slags lokal tradisjon i nærmiljøet.
Den tropiske stormen Allison
Stormen etterlot kraftige regnskyll med opptil 1 000 mm nedbør i Texas. Verst flom forekom i Houston, der Allison gjorde mest skade: 30 000 mennesker ble hjemløse etter at stormen flommet over 70 000 hus og ødela 2 744 hjem. Sentrum av Houston var oversvømmet og forårsaket skade på sykehus og næringsbygninger. Tjuetre mennesker døde i Texas. Allison forårsaket $ 5,5 milliarder i skade og 41 dødsfall. Bortsett fra Texas var Louisiana og sørøstlige Pennsylvania verst rammet.
Oppsal skoles musikkorps
Korpset ble stiftet 10. september 1956 som Oppsal skoles guttemusikkorps på initiativ fra Oppsal skoles venner. I 1957 ble korpsets navn endret til Oppsal skoles musikkorps, men jentene fikk ikke bli med før i 1974.
Oppsal skoles musikkorps hadde sin storhetstid på 60- og 70-tallet hvor de gjorde seg bemerket både i inn- og utland. På det meste var det nærmere 150 medlemmer i korpset og våren 1964 var korpset landets tredje største skolekorps. Mange av disse musikantene fortsatte sin musikalske karriere i Oppsal Janitsjar som ble stiftet i 1963 av ”pensjonerte korpsgutter” fra Oppsal skoles musikkorps.
Den tropiske stormen Allison
I etterkant av stormen erklærte President George W. Bush 75 counties langs Allisons vei som katastrofeområder, slik at innbyggerne kunne søke om hjelp. Allison er den eneste tropiske storm som har beholdt sitt navn historisk uten å ha nådd orkan styrke.
Datang Huaibei kullkraftverk
Datang Huaibei kullkraftverk er et kullkraftverk i byprefekturet Huaibei i provinsen Anhui i det østlige Kina. Det har en installert produksjonskapasitet på 1.050 MW fordelt på 6 mindre enheter.
Oppsal skoles musikkorps
På 90-tallet var en generelt dalende interesse for korpsbevegelsen i Norge og medlemstallet begynte å synke vesentlig. I 2003 var det ca. 10 medlemmer igjen og det ble vurdert å avvikle korpset, men noen driftige foreldre og omstendighetene ville noe annet og året etter hadde korpset 36 medlemmer. Med så mange ferske musikanter så var nok ikke alle like flinke til å spille og marsjere, men med en snittalder på rundt 9 år sjarmerte de mange da de fikk gå helt først i 17. mai-toget i Oslo i forbindelse med at Oppsal skole fylte 50 år.
Korpset feiret 50-årsjubileum i 2006 og har en fin utvikling både musikalsk og sosialt. Sommeren 2008 dro korpset på tur til Scarborough Music Festival i England og sommerturen 2012 går til New York!
Bærbart trykkluftapparat
På en del trykkluftapparater er det en fløyte som gir lyd fra seg når trykket på flaskesettet har sunket til et vist nivå. Vanligvis når det er 50 eller 70 bar igjen. Dette for å gi røykdykkeren tilstrekkelig tid til å avbryte og komme seg ut.
Hellidon
Hellidon er en liten landsby og et verdslig sogn i distriktet Daventry i grevskapet Northamptonshire, England. Den ligger ved A425, omkring åtte kilometer sørvest for byen Daventry. Landsbyen ligger mellom 160 og 180 moh på nordsiden av berggrunn av jernstein. I henhold til folketellingen i 2011 har landsbyen og sognet (inkludert Lower og Upper Catesby) en befolkning på 256 innbyggere.
Stedet hadde flere store brudd hvor man tok ut jernmalm, som ble fraktet på en privat jernbanelinje til Charwelton og så lastet over på godstog på Great Central Railway. Bruddene ble lagt ned i 1950-årene. Det er i dag flere vingårder rundt landsbyen.
Sophie Grigson, kjent som kokebokforfatter og fra fjernsyn, er bosatt i landsbyen.
Maria João
Maria João (født 27. juli 1956 i Lisboa) er en portugisisk jazzsanger.
Hun er særlig kjent for å kombinere tradisjonell portugisisk fado med samtidens jazzstrømninger og er derfor en typisk representant for verdensjazz.
Siden 1991 har hun samarbeidet med den portugisiske pianisten Mário Laginha som har komponert mye av musikken og har blitt Joãos viktigste musikalske partner. Den norske perkusjonisten Helge A. Norbakken samarbeider med João siden 1999. Hun har også samarbeidet med pianistene Aki Takase, Japan, og i 2005/06 med Jan Gunnar Hoff, Norge.
Bodilprisen for beste danske film
Bodilprisen for beste danske film deles ut av Filmmedarbejderforeningen og ble innstiftet i 1948. Komitéen, som foretar tildelinger kan velge å ikke dele ut prisen hvis den ikke finner noen verdige filmer. Det har skjedd én gang, i 1974. Den kan også bli utdelt til flere filmer, som det ble gjort i 1955
Max Thompson
Maxwell Stuart «Max» Thompson (født 31. desember 1956, død 27. juni 2023) var en engelsk fotballspiller.
Spillerkarriere
Thompson startet sin karriere i Liverpool FC, og satte klubbrekord som den yngste spiller til å spille for Liverpool da han debuterte mot Tottenham Hotspur FC den 8. mai 1974, da han var 17 år og 128 dager gammel. Dette ble imidlertid hans eneste kamp for klubben. Rekorden ble senere slått av Jack Robinson, som debuterte for Liverpool da han var 16.
Thompson gikk til Blackpool FC i 1977 og spilte nesten 100 kamper for klubben på de fire årene han var der. Deretter gikk han til Swansea City AFC i 1981 og spilte 26 ligakamper før han gikk videre til AFC Bournemouth to år senere. Han gikk til Port Vale FC i november 1983, men vendte tilbake til Bournemouth måneden etter.
Han spilte senere for det amerikanske laget Baltimore Blast, portugisiske Coimbra, Northwich Victoria FC, Caernarfon Town FC, Fleetwood Town FC, Newport County AFC, svenske Kramfors og Southport FC.
Ludvig Botnen
Ludvig Olai Botnen (født 27. mars 1910 i Angedalen, Førde, død 29. april 1987) var en norsk journalist og politiker (Venstre), bosatt i Florø. Redaktør og Venstre-politiker. Stortingsrepresentant 1961-1969.
Utdanning og yrkeserfaring
Botnen arbeidet som journalist i aviser i Sunnfjord og i Hordaland Folkeblad før han ble redaktør i Firda Folkeblad fra 1934. Han har også vært lærer og rektor ved handelsskolen i Florø.
Verv
Tillitsverv i presseorganisasjoner og i Sunnfjord Sogelag. Tildelt Kongens fortjenstmedalje i gull i 1980.
Maran
Maran er en tung, mellomstor hønserase som stammer fra den lille byen Marans ved atlanterhavskysten i Frankrike
Maran har meget rolig lynne. Den legger lekre, mørkebrune egg og er den rasen som legger de mørkeste eggene. Den kan ruge middels bra, og kyllingene er hardføre og vokser fort. Rasen gir også godt med kjøtt, noe som de franske oppdretterne har lagt stor vekt på. På de gjøkespettede dyrene er det mulig å se kjønnet allerede når kyllingene er daggamle, selv om det krever litt erfaring. Kyllingene er kraftige og hardføre; de vokser fort, men blir ganske sent befjæret. De begynner å verpe i 6-månedersalderen. Maranen flyr dårlig og har rolig temperament, men den kan være veldig sky. Eggene er mørkebrune og veier 65 gram, men 40 gram for dverg. Dvergvarianten er ikke godkjent i Skandinavia, og den stammer også fra Frankrike. Hanen veier ca. 3,1–3,6 kg mens hønen veier 2,5–3,1 kg. For dvergvarianten veier hanen 1 kg og hønen 900 gram.
Røntgenbinær
Røntgenbinærer er tette dobbeltstjerner som i hovedsak gir seg til kjenne gjennom sin sterke røntgenstråling. Disse systemene består vanligvis av en relativt normal stjerne og en kompakt stjernerest – en hvit dverg, nøytronstjerne eller et sort hull – som kretser rundt hverandre.
Gass og romstøv fra stjernen fanges inn av stjernerestens store tiltrekkingskraft. Denne prosessen kalles for akkresjon og på grunn av omløpsbevegelsen dannes en akkresjonsskive. Da det innfallende materiet beveger stadig nærmere sentrum, frigjøres store mengder gravitasjonell potensiell energi, opp til flere titalls prosent av hvilemassen, som avgis i form av røntgenstråling. Dette er en svært effektiv prosess sammenlignet med stjernenes vanlige motor, fusjon av hydrogen, som bare frigjør rundt 0,7 % av hvilemassen. Himmelen sett i denne røntgenstrålingen er alt annet enn statisk: merkbare forandringer skjer på svært korte tidsskalaer.
Steve Jocz
Stephen Martin Jocz (bedre kjent som Steve Jocz eller Stevo32, født 23. juli 1981 i Ajax, Ontario, Canada) er best kjent som trommeslageren i det kanadiske punk rock bandet Sum 41.
P.C. Jersild
Per Christian Jersild (født 14. mars 1935 i Katrineholm i Södermanlands län) er en svensk forfatter og lege. Han er æresdoktor ved Uppsala universitets medisinske fakultet og ved Kungliga Tekniska högskolan og medlem av Kungliga Vetenskapsakademien.
P.C. Jersild ble født i en middelklassefamilie og vokste opp i Bromma. Han har arbeidet som lege, først og fremst innen psykiatri og sosialmedisin, men siden 1977 har han vært forfatter på heltid. Den første boken hans var Räknelära, som han fikk publisert i 1960, 25 år gammel. Da hadde han allerede skrevet i ti år. Hittil har han skrevet 39 bøker, som oftest med fokus på samfunnskritikk. Barnens ö er den boken han er mest kjent for, ikke minst fordi den har blitt filmatisert (1980). Den handler om den elleveårige Reine som lurer seg unna et opphold på en barnekoloni og i stedet blir værende i Stockholm. En annen nevneverdig bok er Babels hus, også den filmatisert. Den handler om den upersonlige behandlingen av pasienter på moderne sykehus. Nevnes kan også kortfilmen Badhuset (1989), som bygger på Jersilds novelle med samme navn.
Jersild har også skrevet Science Fiction-fortellinger, for eksempel En levande själ (1980), som er en monolog av en hjerne som er operert ut av kroppen.
Jersild har skrevet kronikker for Dagens Nyheter siden 1987. Han er fetter til Margareta Jersild. I 2009 ble han innvalgt i styret for förbundet Humanisterna.
Babingtonkomplottet
Babingtonkomplottet var et katolsk kompott i England i 1586. Målet var å avsette Elizabeth I av England og sette Maria I av Skottland på tronen. Mens Marias liv ble spart etter det tidligere Ridolfikomplottet beseglet Babingtonkomplottet hennes skjebne, og hun ble henrettet året etter.
Bakgrunn
Mens Maria I av Skottland før Ridolfikomplottet i 1570–1571 hadde hatt en ikke ubetydelig popularitet i England, og hadde blitt regnet som en æret om enn ufrivillig gjest i engelsk fangenskap, ble hun etter avsløringen av komplottet regnet som en forrædersk paria av de fleste.
Forholdene hun ble holdt fanget under ble stadig strengere. Hun ble plassert hos sir Amyas Paulet i Chartley Hall i Staffordshire, for å isolere henne fra intrigemakere. Paulet var en puritaner, og hadde derfor en del fordommer mot Maria. Han gjorde hennes liv verre, blant annet ved å sørge for å stoppe all korrespondanse.
På grunn av økende bekymring for dronning Elizabeths sikkerhet vedtok Parlamentet en lov, Bond of Association, som åpnet for henrettelse av enhver som kunne tjene på dronningens død dersom det ble oppdaget et komplott mot henne. Etter avsløringen av Ridolfikomplottet ble Maria dømt av Parlamentet, men Elizabeth nektet å la henne henrette fordi hun var redd for at det å henrette en monark av Guds nåde kunne svekke hennes egen stilling. Med den nye loven kunne hun bli henrettet også om hun ikke var direkte involvert i et komplott; det ville være nok at hun kunne styrke sin stilling gjennom det.
Blant de som sterkest ønsket å gripe inn mot Maria var statssekretæren Francis Walsingham, som fryktet Maria som en gallionsfigur for engelske katolikker. Han innså at dersom han kunne avsløre et komplott ville det være mulig å få henne henrettet, og infiltrerte store deler av Marias kommunikasjonsnettverk. Han dro nytte av restriksjonene på kommunikasjon ved å sørge for en måte å levere beskjeder til og fra Maria.
Komplottet
Komplottet har navn etter lederen, Anthony Babington. Han var en ung katolsk adelsmann fra Derbyshire, som hadde blitt overtalt av jesuittpresten John Ballard til å involvere seg i konspirasjonene mot Elizabeth.
Walsingham sørget for at det ble åpnet en kommunikasjonslinje mellom ham selv og dobbeltagenten Gilbert Gifford, en avhopper fra et katolsk presteseminar. I juli 1586 leverte Gifford sin første beskjed fra Maria til Babington. Brevet fra dronningen fortalte at det var rapportert at hun hadde støttespillere i Paris. Babington svarte at han hadde hundre følgesvenner som ville hjelpe ham med å sette Maria fri, og at det var seks personlige venner av ham som ville foreta selve aksjonen. Han avslørte sine egne følelser overfor Elizabeth idet han kalte henne en usurpator. Han skrev også at han var fri fra lojalitet overfor Elizabeth på grunn av pavens ekskommunikasjon av henne.
Meldingene ble kodet med et kombinasjonschiffer. Enkelte ord og fraser ble erstattet med symboler, mens bokstavene i alfabetet ble erstattet med andre symboler. Det var totalt 23 symboler for bokstaver og 36 for ord og fraser. Meldingene ble smuglet inn og ut via pluggene i øltønner. På utsiden ble de plukket opp av bryggeren, og på innsiden av Marias tjenere.
Walsingham hadde avslørt konspirasjonen, men trengte å finne identitetene til de seks i den indre kjernen. Gifford hadde jobbet for ham siden 1585, og sørget for at Walsingham fikk alle meldinger i hende. De ble kopiert ved Walsinghams spionskole, og originalen ble så levert.
Det var klart at uten Marias støtte kunne ikke konspirasjonen lykkes, ettersom det var forutsatt av hun ville la seg krone til Englands dronning. I juli 1586 foreslo Babington for Maria at Elizabeth skulle myrdes, og han nevnte en mulig spansk invasjon. Filip II av Spania hadde lovet å sende en ekspedisjonsstyrke til England dersom Elizabeth ble fjernet fra tronen. Han hadde også en plan for å sette Maria fri, og for å myrde Walsingham og dronningens fremste rådgiver, William Cecil, 1. baron Burghley. Han hadde dermed bevis ikke bare for en konspirasjon som ville tjene Maria, men en hun var direkte involvert i. Det han fortsatt trengte var identiteten til de seks konspiratørene.
I Marias siste melding til Babington anerkjente hun hans plan. Walsingham fikk språk- og chiffereksperten Thomas Phelippes til å forfalske et etterskrift der han bad om å få vite identiteten til de seks. Babington mottok dette, men rakk ikke å svare idet han ble arrestert da han forsøkte å få et pass slik at han kunne besøke Filip II. Man fant allikevel de seks navnene, og de ble arrestert den 15. august 1586.
Arrestasjoner og henrettelser
Maria av Skottland ble stilt for retten på Fotheringay Castle i Northamptonshire. Hun nektet for at hun hadde hatt noe med komplottet å gjøre, men meldingene var bevis for hennes deltagelse. Elizabeth signerte henrettelsesordren, og den 8. februar 1587 ble Maria henrettet foran 300 vitner.
Elizabeth hadde lenge nølt med å henrette Maria, mens hennes rådgivere hadde presset på for å få henne til å ombestemme seg, uten å se logikken i dronningens innstilling. Mens det var klart at Maria hadde vært involvert i komplottet var det også klart at Walsingham hadde bidratt til å lokke henne i en felle, og dermed tvunget Elizabeth til å henrette en monark. Elizabeth hadde hele tiden sett at så snart en monark måtte bøte med livet for en forbrytelse ville hele prinsippet om at monarken bare måtte svare overfor Gud bli utfordret. Etter henrettelsen fjernet hun Walsingham fra hans posisjoner, men det er uklart om hun gjorde dette fordi hun virkelig mislikte ham eller for å distansere seg fra ham.
Dumont d’Urville (forskningsstasjon)
Dumont d'Urville (Base antarctique Dumont d'Urville) er en fransk forskningsstasjon på øya Île des Pétrels i Terre Adélie, Frankrikes kravområde i Antarktis. Den er oppkalt etter den franske oppdageren Jules Dumont d'Urville.
Den første forskningsstasjonen Port-Martin ble ødelagt i en brann 23. januar 1952, og i 1956 stod den nye forskningstasjonen ferdig. I det internasjonale geofysiske året 1957/1958 fungerte stasjonen som den franske deltakningsenheten. Stasjonen har vært i aktivt bruk siden den gang og er idag hovedstasjonen i Adélie Land. Den Oscar-vinnende dokumentarfilmen La Marche de l'empereur, utgitt på norsk som Pingvinenes marsj, ble filmet i områdene rundt Dumont d'Urville Station.
Manometer
Et manometer, trykkmåler eller trykksensor er et måleinstrument for trykk, vanligvis av gasser eller væsker. Andre betegnelser er trykktransduser, trykktransmitter, trykkavsender, trykkindikator og piezometer. Trykket er et uttrykk for den kraften som kreves for å stoppe en væske fra ekspanderende, og oppgis vanligvis i form av kraft per arealenhet.
Et manometer er standardutstyr for dykkere og på bærbart trykkluftapparat for å lese av trykket på trykkbeholdere. Alle brannslokningsapparater som drives av lagret gasstrykk skal være tilsvarende utstyrt, men da ofte med forenklet skala, der rødt betyr at der må fylles mer trykk, mens grønt forteller at gasstrykket er tilfredsstillende.
Trykksensorer kan også brukes til indirekte måle andre variabler som væske/gass -flow, -hastighet, -høyde, og vannstand.
Manometere kan være forskjellig utført både m.h.t funksjon og montasje. I dykkerutstyr har de vanligvis standardtilkobling med en BSP-gjenge.
En kategori trykksensorer er utformet for å måle raske trykkendringer. Eksempel på bruksområder for denne typen sensor er måling av forbrenningspress i en motorsylinder eller i en gassturbin. Disse sensorene er vanligvis produsert av piezoelektriske materialer som kvarts.
Noen trykksensorer, kjent som trykkbrytere, fungerer for å fullføre eller bryte en elektrisk krets. Slike finnes i en del trafikkovervåkingskameraer.
Noen eksempler på manometere er bourdonmanometer, pressostat og fjærmanometer. Pressostat og fjærmanometer er vanlig innenfor automatiserte systemer, og er en type indikator.
Det europeiske demokratiske partiet
Det europeiske demokratiske partiet (EDP) er et sentrumspolitisk europeisk parti som er sterkt for den europeiske integrasjonen. Partiet ble formelt dannet den 9. desember 2004 i Brussel. Partiets to første ledere var franskmannen François Bayrou og italieneren Francesco Rutelli. Til forskjell fra mange andre europeiske partier har EDP to partiledere.
Suzanne Lenglen
Suzanne Rachel Flore Lenglen (født 24. mai 1899 i Paris, død 4. juli 1938) var en fransk kvinnelig legendarisk tennisspiller.
Lenglen er en av tennishistoriens beste kvinnelige spillere og hun ble kalt «den guddommelige». Hun vant i stort sett alle turneringer hun deltok i, i årene fra 1915 til 1926. Hun var sammen med amerikanske Bill Tilden den første store internasjonale tennisstjernen.
Lenglen spilte sin første finale i det franske mesterskapet i 1914, hun tapte for Marguerite Broquedis med 7-5, 4-6, 3-6. Etter det tapet, tapte hun kun én singlekamp i større turneringer, mot norsk-amerikanske Molla Mallory under US Open i 1924, da hun gav opp på grunn av et astma-anfall.
Suzanne Lenglen vant sin første singletittel i Wimbledon i 1919 da hun beseiret Dorothea Chambers som hadde vunnet turneringen hel syv ganger før. Lenglen vant singletittelen i Wimbledon seks ganger hvorav fem strake titler i årene 1919–23. Hun vant også turneringen i 1925 og notabelt er at hun i tre av kampene vant med 6-0, 6-0.
Hun vant det franske mesterskapet i single sju ganger, en turnering som frem til 1923 kun var åpen for franske spillere. Hun vant også to olympiske gull- og en bronsemedalje under OL i Antwerpen i 1920; gull i single for damer og sammen med Max Decugis i mixed double. Bronsen vant hun i damedoublen.
Lenglen var den første spilleren som ble profesjonell, hun signerte et proffkontrakt sommeren 1926 for C.C «Cash and Carry» Pyle. Hun spilte som profesjonell 38 kamper mot amerikanske Mary Browne og vant alle. Etter en sesong trakk hun seg som aktiv spiller og åpnet tennisskole i Paris.
I 1978 ble hun opptatt i International Tennis Hall of Fame.
Garrett Hedlund
Garrett John Hedlund (født 3. september 1984 i Roseau i Minnesota) er en amerikansk skuespiller. Han vokste opp sammen med familien sin på en gård i en liten by. Da han gikk i 9. klasse flyttet familien til Scottsdale i Arizona og han begynte å ta privattimer i skuespilleryrket. Da han var ferdig med skolen flyttet han til Los Angeles.
Etter bare en måned i LA fikk Garrett en rolle i filmen Troja som Achilles’ fetter, Patroclus. Den neste filmen han var med i Friday Night Lights, der han spilte Don Billingsly, en amerikansk fotballspiller.
Han skal også spille Dean Moriarty, en av hovedrollene, i filmen On the Road, som er basert på romanen til Jack Kerouac. Sam Riley har den andre hovedrollen som fortelleren Sal Paradise. Viggo Mortensen, Amy Adams, Kirsten Dunst, Steve Buscemi, Kristen Stewart, Tom Sturridge og Alice Braga skal medvirke i biroller. Boka på sin side er basert på forfatterens virkelige opplevelser av Amerika på 50-tallet.
Meteorittnedslag i Troms 7. juni 2006
'''Meteorittnedslaget i Troms 7. juni 2006''' var en meteoride på anslagsvis 10–12 kg, eller noe større, som kom inn i atmosfæren kl. 02.05, og som deretter eksploderte. Det kraftige smellet kunne høres fra Lyngen til Nordreisa, et område på mer enn 100 km i diameter. Dette er et uvalig stort område for slike fenomener. Objektet ble omtalt som en rødlig lyskule som lyste opp som en blitz. Selv om det var midnattssol var det sterke lysfenomenet synlig over store avstander, i alle fall til Narvik i Nordland. Flere fotografier ble tatt av meteor-fenomenet.
En forsker ved Nordlysobservatoriet uttalte at det nok er en meteoroide på 10-12 kilo som har kommet inn i atmosfæren. Men sannsynligvis var objektet en god del større enn dette. Forskere er uenige om størrelsen, men energien i eksplosjonen er i ettertid beregnet til 1/100 av styrken til atombomben som ble sluppet over Hiroshima i 1945. Opprinnelig ble den anslått til det samme utfra en sprengkraft på 40 kt TNT.
Folk oppfordres til å lete etter fragmenter av et mulig nedfall av meteoritten i Reisadalen og omkringliggende områder. Slike kan være verdt mange tusen kroner, men alle leteforsøk så langt har vært resultatløse. Dette kan også ha sin forklaring i at materialet i den innkommende meteoroide hadde en lav egenvekt og styrke.
Arent Aasheim
Arent Nicolai Aasheim (født 17. juni 1749 i Bergen, død 10. juli 1800 i København) var en norsk fysiker.
Hans far, Stephen Aasheim, var politbetjent i Bergen; moren het Barbara Arentz. Han fikk sin første undervisning i fødebyen, og ble i 1765 dimittert til Københavns Universitet, hvor han tok examen philosophicum 1766. Her studerte han medisin og astronomi og var en tid ansatt som observatør; han var også en kort tid kongelig landmåler.
Aasheim tok medisinsk eksamen 1776 og ble samtidig dr. med. I 1782 ble han professor designatus i medisin, i 1793 ble han ansatt som vikar for professor Kratzenstein og etter dennes død i 1795, ble han utnevnt til professor i eksperimentalfysikk. Foruten i fysikk holdt han også forelesninger i medisin.
Aasheim utga bare noen få og ubetydelige disputaser; som vitenskapsmann har han ingen betydning, men han ble omtalt som en dyktig lærer og en stiv latiner. Han ble godt likt av studentene for sin uegennyttighet og gavmildhet. Da den største del av universitetets fysiske instrumentsamling gikk til grunne ved brannen i 1795, måtte Aasheim ved egne midler skaffe nye instrumenter til veie. Han døde imidlertid før han rakk å gjøre bruk av dem.
Frederick Stanley, 16. jarl av Derby
Frederick Arthur Stanley, 16. jarl av Derby, (født 15. januar 1841, død 14. juni 1908) var en britisk politiker. Han var kjent som Frederick Stanley til 1886 og fra da av som The Lord Stanley of Preston mellom 1886 og 1893, da han ble den 16. jarlen av Derby etter broren Edwards død.
Bakgrunn
Frederick Stanley var sønn av politikeren og statsministeren Edward Geoffrey Smith-Stanley, 14. jarl av Derby. Han ble utdannet ved Eton College i Eton og ved Royal Military Academy Sandhurst.
Stanley var 1862–65 offiser i Grenadier Guards, men fratrådte som kaptein.
Politisk karriere
I sin tid i Canada reiste han mye rundt i det vidstrakte landet, også til de mer spredtbygde områdene og han deltok aktivt i samfunnslivet. Han befestet imidlertid generalguvernørens rolle som upolitisk i forhold til de innenrikspolitiske konfliktsakene i Canada.
Mens de bodde i Canada, ble hele familien interessert i ishockey, og både datteren og de syv sønnene spilte. Da familien vendte tilbake til England, kjøpte Stanley pokalen i England og donerte den som trofe til det beste laget i Canada. Han satte en del kriterier og regler for forvaltningen av pokalen, og det er i henhold til disse at pokalen nå blir gitt til mesterlaget i Canada og senere i USA, etter NHLs utvidelese til De forente stater.
Analogi (biologi)
Analogi er egenskaper eller organer som er like hos to ubeslektede grupper organismer. Innenfor kladistikk kalles dette fenomenet homoplasi (av gresk lik form).
Frederick Stanley, 16. jarl av Derby
Politisk karriere
Etter hjemkomsten til England ble han snart «Lord Major» av Liverpool og den første «Chancellor» for University of Liverpool. Han ble også kjent for sitt store humanitære engasjement.
Stanley ble hedret med en rekke ordener og utmerkelser. Utnevnelsen til ridder av Hosebåndordenen var den fremste av disse. Han ble også utnevnt til storkorsridder av Order of the Bath og storkorsridder av Royal Victorian Order.
Stanley ble utnevnt til medlem av Det kongelige råd.
Analogi (biologi)
Like løsninger på like problemer
Det klassiske eksemplet er evnen til å fly hos fugler og flaggermus. Begge kan fly, men de to har utviklet denne egenskapen uavhengig av hverandre, og flygeegenskapene gjør ikke at fugler og flaggermus er nære slektninger. Motsatsen til biologiske analogier er homologi, der tilsynelatende forskjellige organer eller egenskaper er nedarvet fra en felles stamfar. Den britiske anatomen Richard Owen var den første som systematisk skilte mellom analogier og homoligier, og som gav de to fenomenene navn.
Utvikling av analoge egenskaper
Analoge egenskaper oppstår gjerne ved evolusjonær konvergens der forskjellige arter leve på samme måte og/eller i samme miljø, og derved møter samme utfordringer. Både sild og delfiner er strømlinjeformede fordi de må svømme i vann, men sild er en beinfisk og delfiner et pattedyr. I mesozoikum svømte strømlinjeformede fiskeøgler rundt i havet og liknet svært på delfiner, nok et eksempel på samme løsning på samme problem. Et tilsvarende fenomen er seler og øreseler (sjøløve), som man har vært usikre på om virkelig er i slekt eller om representerer to separate tilfeller av rovdyr som har vendt tilbake til et liv i havet.
Analogier i systematikken
Analogier er et problem når slektskap skal rekonstrueres. Analoge egenskaper kan tolkes som homologe, og derved lure forskere til å tro at organismer som ikke er beslektet faktisk er det. For eksempel trodde man at flaggermus var fugler helt til Carl von Linné fastslo at de er pattedyr. Andre tilfeller kan være langt mindre opplagte, særlig innen paleontologien, der man ofte må finne slektskap utfra fragmentariske fossilfunn. Å skille analoger fra homologier er en av de viktigste oppgavene innen fylogenetikk.
Referanser
Homoplasie
Dørstopper
En dørstopper er en innretning som benyttes for å begrense åpningen av en slagdør, i hovedsak for å unngå skade på dør og omkringliggende elementer.
En dørstopper monteres vanligvis på gulv eller vegg, og har et mykt materiale – normalt gummi – på den siden som vender mot døren. Det finnes også dørstoppere for montering på dørbladet.
Vanlige skader som kan oppstå ved mangel på dørstopper er hull i gipsvegg etter å ha blitt truffet av dørhåndtak, eller ødelagte hengsler som følge av at døren har blitt forsøkt åpnet utover den vinkelen den er ment for. På den annen side kan dørstoppere montert på gulv være vanskelig å oppdage, og fornuftig plassering av dørstoppere er viktig for å hindre at personer snubler i dem.
Andreas Christian Møller
Andreas Christian Møller (født 18. februar 1796 i Trondheim, død 24. desember 1874) var en norsk tredreier og døvelærer som grunnla den første skolen for døve i Norge. Andreas Møller regnes derfor som «døveundervisningens far». Møller kompetansesenter, som er ledende produsent av tegnspråkmateriell i Norge, bærer hans navn.
Biografi
Andreas ble født som det tredje av de åtte barna til skomakermester Johannes Møller og hans kone Ingeborg.
Skolegang
Andreas ble døv 2 år gammel, og fikk mangelfull skolegang i oppveksten, som en konsekvens av sitt handikap. Nærmeste skole for døve lå i København og bar navnet Det kongelige Døvstummeinstitut. Der ble det undervist etter den franske metoden med tegnspråk og skrift; det var gjennom tegnspråket at elevene skulle lære seg dansk. Ved hjelp av økonomisk støtte fra fattigvesenet i Trondheim kunne Andreas begynne på denne skolen i 1810 i en alder av 14 år. Han utmerket seg i flere fag, og ble satt i arbeid som “Lærer og Repetitør for ældste Klasse af Elever” av skolens forstander, den norskfødte legen og professoren Peter Atke Castberg.
Egen lærergjerning
Forstander Castberg oppfordret norske myndigheter til å opprette en døveskole i Trondheim med Andreas Møller som lærer. Han tilbød seg også å gi råd og veiledning. Forslaget ble godt mottatt, og biskopen i Nidaros videresendte det til Kirkedepartementet med sin anbefaling. Den første døveskolen i Norge, og den første norske spesialskole overhodet, ble opprettet ved kongelig resolusjon 1. november 1824. Skolen fikk navnet Throndhjems Døvstummeinstitut, og kom i drift våren 1825. Denne skolen var i mange år en familiebedrift. Andreas Christian Møller virket som lærer, faren Johannes Møller som økonom og Andreas' bror Petter Christian Møller som annenlærer. Etterhvert var det også flere andre familiemedlemmer som kom til å arbeide ved skolen.
Til å begynne med holdt skolen til i Waisenhuset i nærheten av Nidarosdomen. Møller underviste etter den franske metoden, med fokus på tegnspråket. På slutten av 1830-tallet ble det et skifte ved skolen, da Andreas Christian Møllers far og bror ble avskjediget grunnet usømmelig adferd mot noen elever ved skolen. I tillegg til dette personalskiftet ble det en pedagogisk endring. Den bestod i at skolen gikk bort fra den franske metoden til fordel for den tyske, som hadde et langt større fokus på tale og munnavlesning. Til tross for denne endringen ble Møller værende ved skolen frem til 1855.
Andreas døde av alderdomssvakhet og bronkitt den 24. desember 1874.
Billia
Billia er en planteslekt i lønnefamilien (Sapindaceae). Den står nært hestekastanjeslekta (Aesculus), og de to slektene ble tidligere regnet til en egen familie, hestekastanjefamilien (Hippocastanaceae).
Artene er opptil 30 m høye trær, som kan være løvfellende eller eviggrønne avhengig av forholdene. Bladene er trekoblete. Småbladene er læraktige, helrandede, glatte og eggformede eller elliptiske, og de har en dryppspiss. Blomsterstanden er en iøynefallende, opptil 25 cm lang topp. De fargerike blomstene har 5 røde eller purpur begerblad, 4–5 røde eller hvite kronblad med gul eller rosa basis og 6–8 pollenbærere. Frukten er en 5–8 cm lang kapsel som inneholder 1–3 mørkebrune eller svarte frø.
Billia omfatter to arter som er utbredt i tropisk Amerika. Billia hippocastanum vokser fra Oaxaca og Veracruz i Mexico sørover til Costa Rica. Billia rosea finnes fra Costa Rica sør- og østover til Ecuador og Venezuela. Billia rosea ble tidligere kalt Billia columbiana.
Primera División 1934–1935
Primera División 1934-1935 var den syvende sesongen av den spanske toppdivisjonen i fotball. Betis Balompié ble seriemester for første gang, mens Isidro Lángara fra Oviedo CF ble seriens toppscorer for andre sesong på rad med sine 26 mål.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Andreas Christian Møller
Ettermæle
Dagens døveskole i Trondheim ligger i Heimdal. Skolen bærer navnet A.C. Møller skole og er en del av Møller kompetansesenter.
Familie
Andreas giftet seg med Birgitte Marie i Nidarosdomen den 26. april 1826. Ekteparet fikk ni barn.
Dekksoffiser
Dekksoffiser er en betegnelse som brukes om skipsoffiserer på handelsskip, nærmere bestemt om navigasjonsutdannet befal, til forskjell fra maskinoffiser.
I Norge må besetning som tjenestegjør som skipsfører, overstyrmann og ansvarshavende vaktoffiser, ofte kalt første- eller andrestyrmann, i henhold til forskrift om kvalifikasjoner og sertifikater for sjøfolk og STCW-konvensjonen inneha kompetansesertifikat for dekksoffiser utstedt av Sjøfartsdirektoratet.
Det skilles mellom fem klasser av kompetansesertifikatet, hvor dekksoffiser klasse 5 er det laveste og dekksoffiser klasse 1 er det høyeste. De ulike klassene angir funksjonen innehaveren kan ha på skipet, samt eventuelle begrensninger i skipets bruttotonnasje og fartsområde. Sertifikatklassene blir mellom annet av Sjøfartsdirektoratet forkortet til D1, D2, D3, D4 og D5.
Dekksoffiser klasse 1, sjøkaptein
Kompetansesertifikat dekksoffiser klasse 1 gir rett til å tjenestegjøre på skip uavhengig av bruttotonnasje og fartsområde som ansvarshavende vaktoffiser, overstyrmann og skipsfører. Kompetansesertifikat dekksoffiser klasse 1 gir enerett til tittelen sjøkaptein.
Dekksoffiser klasse 2
Kompetansesertifikat dekksoffiser klasse 2 gir rett til å tjenestegjøre som ansvarshavende vaktoffiser på skip uavhengig av bruttotonnasje og fartsområde, overstyrmann på skip uavhengig av bruttotonnasje og fartsområde, samt skipsfører på skip med bruttotonnasje opp til 500 i Nord- og Østersjøfart. Dersom innehaveren har nok relevant fartstid kan vedkommende tjenestegjøre som skipsfører på skip med bruttotonnasje opp til 3000.
Dekksoffiser klasse 4
Kompetansesertifikat dekksoffiser klasse 4 gir rett til å tjenestegjøre som ansvarshavende vaktoffiser uansett skipsstørrelse og fartsområde, samt overstyrmann på skip med bruttotonnasje under 500 i Nord- og Østersjøfart. Dersom innehaveren har nok relevant fartstid kan vedkommende tjenestegjøre som skipsfører på skip med bruttotonnasje under 500 i Nord- og Østersjøfart.
Dekksoffiser klasse 5
Kompetansesertifikat dekksoffiser klasse 5, ofte kalt kalt kystskippersertifikat, gir rett til å tjenestegjøre på skip med bruttotonnasje under 500 i Nord- og Østersjøfart som ansvarshavende vaktoffiser og overstyrmann. Dersom innehaveren har nok relevant fartstid kan vedkommende tjenestegjøre som skipsfører på skip med bruttotonnasje under 500 i Nord- og Østersjøfart.
Stillingsbetegnelser
I henhold til forskrift om kvalifikasjoner og sertifikater for sjøfolk skilles det mellom tre stillingsbetegnelser for dekksoffiserer; skipsfører, overstyrmann og ansvarshavende vaktoffiser, ofte kalt første- eller andrestyrmann.
Utdanning
Utdanning som dekksoffiser kan fås både ved fagskole og høgskole.
Opptak til fagskoleutdanningen krever fullført og bestått videregående opplæring med fagbrev som matros eller fiske og fangst, samt minimum 30 måneder relevant fartstid på sertifikatpliktig fartøy. Opplæringen gis på to nivå, operativt nivå og ledelsesnivå. Det er krav om bestått operativt nivå for å kunne melde seg opp til sluttvurdering på ledelsesnivå. Fullført opplæring i operativt nivå gir teoretisk kompetanse til å løse kompetansesertifikat for dekksoffiser klasse 4, mens fullført opplæring på ledelsesnivå gir teoretisk kompetanse til å løse kompetansesertifikat for dekksoffiser klasse 1, sjøkaptein.
Opptak til høgskoleutdanningen krever generell studiekompetanse, samt forkurs ingeniør(noen plasser). Alternativt opptak er gjennom Y-veien, hvor opptakskravet er fagbrev som fisker eller matros. Utdanningen er 3-årig bachelor, og gir teoretisk kompetanse til å løse kompetansesertifikat for dekksoffiser klasse 1, sjøkaptein.
Melonas
Melonas er en norsk humorserie med Stine Buer, Pernille Sørensen og Kristin Skogheim som gikk på NRK1 fra 2002 til 2006. Programmet besto av en rekke humoristiske sketsjer med de tre damene i hovedrollene. De to første sesongene gikk på torsdager, den tredje på lørdager.
Premieren ble sett av 342 000 og hadde en markedandel på 30,9 % i riksuniverset. Premieren av tredje sesong ble sett av 767 000. De to første sesongene ble i snitt sett av over 600 000, mens den tredje lå på rundt 700 000.
Serien vant publikumsprisen under Komiprisen 2005.